**UGOVOR O POSLOVNO-TEHNIČKOJ SARADNJI**

Koji dana \_\_\_\_\_\_\_\_ godine, u \_\_\_\_\_\_\_\_\_\_ zaključuju:

\_\_\_\_\_\_\_\_\_\_\_\_\_\_\_\_, ul. \_\_\_\_\_\_\_\_\_ , matični broj: \_\_\_\_\_\_\_\_\_\_\_\_, PIB: \_\_\_\_\_\_\_\_\_\_\_\_, koje zastupa direktor \_\_\_\_\_\_\_\_\_\_\_\_\_\_ (u daljem tekstu: Naručilac)

i

\_\_\_\_\_\_\_\_\_\_\_\_\_\_\_\_, ul. \_\_\_\_\_\_\_\_\_ , matični broj: \_\_\_\_\_\_\_\_\_\_\_\_, PIB: \_\_\_\_\_\_\_\_\_\_\_\_, koje zastupa direktor \_\_\_\_\_\_\_\_\_\_\_\_\_\_ (u daljem tekstu: Naručilac) (u daljem tekstu: Izvođač).

**Predmet ugovora**

Član 1.

Predmet ovog ugovora je poslovno-tehnička saradnja ugovornih strana u svrhu unapređenja i proširenja poslova.

Ugovorne strane pod uslovima i na način iz ovog Ugovora regulišu svoju međusobnu saradnju i pravne odnose u oblasti \_\_\_\_\_\_\_\_\_\_\_\_\_ (primer: distribucije proizvoda / poslovnog savetovanja / industrijskog dizajna / programiranja / front-end dizajna / marketing strategije...

**Prava i obaveze ugovornih strana**

Član 2.

Ugovorne strane se obavezuju da u cilju ostvarenja svrhe ovog ugovora sarađuju i prema dobrim poslovnim običajima međusobno dostavljaju informacije i potrebnu dokumentaciju.

Prema trećim licima, svaka ugovorna strana snosi odgovornost samostalno.

Svaka ugovorna strana samostalno snosi troškove fiskalnog karaktera, kao i sopstvene troškove u vezi sa realizacijom ovog Ugovora.

**Prava i obaveze Naručioca**

Član 3.

Naručilac se obavezuje da u svrhu realizacije ovog Ugovora dostavi Izvođaču svu neophodnu dokumentaciju i \_\_\_\_\_\_\_\_\_\_\_\_\_\_\_\_\_ u odgovarajućoj formi.

 Naručilac se obavezuje da Izvođaču uz dokumentaciju iz prethodnog stava, naznači standarde izrade, opis željenih rezultata i rokove izrade.

Naručilac se obavezuje da odredi osobe zadužene za komunikaciju sa Izvođačem koje će u okviru svog radnog angažovanja sarađivati sa Izvođačem i koordinirati ispunjenje specifičnih zahteva Naručioca koji mogu proisteći iz ovog Ugovora, a u svrhu njegove realizacije.

**Prava i obaveze Izvođača**

Član 4.

Izvođač se obavezuje da \_\_\_\_\_\_\_\_\_\_\_\_\_\_\_\_\_\_\_\_\_\_\_\_u svrhu ispunjenja ovog Ugovora.

Izvođač se obavezuje da u vršenju svojih ugovornih obaveza postupa prema pravilima struke, u skladu sa standardima, dogovorenim rokovima i uslovima iz ovog Ugovora, stručno, savesno i sa pažnjom dobrog privrednika.

**Cena i rokovi plaćanja**

Član 5.

Ugovorne strane saglasno ugovaraju nadoknadu za predmet saradnje i autorskog prava iz ovog Ugovora koju Naručilac isplaćuje prema fakturi Izvođača za mesec ostvarene poslovno-tehničke saradnje u iznos od \_\_\_\_\_\_\_\_\_\_\_\_\_\_\_\_\_\_\_\_\_\_\_ (slovima: \_\_\_\_\_\_\_\_\_\_\_\_\_\_) u dinarskoj protivvrednosti po zvaničnom srednjem kursu NBS na dan fakturisanja.

U ugovorenu cenu jeste/nije uračunat porez na dodatu vrednost i (ne) obračunava se.

**Vremensko važenje ugovora**

Član 6.

Ovaj ugovor je zaključen na period od \_\_\_\_\_\_\_\_\_\_\_\_\_\_\_\_\_\_.

Važenje ovog Ugovora se može produžiti nakon isteka roka prethodnog stava pisanim sporazumom ugovornih strana.

**Ustupanje obaveza i prenos ugovora**

Član 7.

Kako je ovaj ugovor sačinjen sa obzirom na specifična znanja i umeća ugovornih strana kao i specifičnim oblastima delatnosti u kojima posluju, to prenos obaveza, u celosti ili delimičan, nije moguć bez prethodne pisane saglasnosti ugovornih strana iz ovog ugovora i strane na koju se ugovorne obaveze, u celosti ili delimično, prenose.

Pravni sledbenik ugovorne strane neposredno preuzima prava i obaveze iz ovog ugovora.

**Raskid ugovora**

Član 8.

Svaka od ugovornih strana ima pravo na jednostrani raskid ovog ugovora pisanim putem, pod uslovima propisanim Zakonom o obligacionim odnosima.

Ugovor se može raskinuti i pre isteka roka važenja, sporazumom ugovornih strana ili jednostrano, uz ostavljanje otkaznog roka koji ne može biti kraći od \_\_\_\_\_\_\_\_\_\_\_\_\_ meseca.

Sporazum o raskidu ugovora i jednostrani otkaz ugovora moraju biti sačinjeni u pisanoj formi.

Strana verna ugovoru zadržava pravo da zatraži naknadu materijalne i nematerijalne štete u slučaju raskida ugovora.

**Rešavanje sporova**

Član 9.

Ugovorne strane se obavezuju da svaki eventualni spor povodom ovog ugovora pokušaju da reše mirnim putem, a ukoliko u tome ne uspeju ugovaraju nadležnost Privrednog suda u \_\_\_\_\_\_\_\_\_\_\_\_\_\_\_.

**Završne odredbe**

Član 10.

Ovaj ugovor stupa na snagu danom kada ga potpišu ovlašćena lica ugovrnih strana.

Ovaj ugovor je sačinjen u 2 (dva) istovetna primerka, po jedan za svaku ugovornu stranu.

UGOVORNE STRANE:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |